Die Pretoria Hooggeregshof het verlede week beslis ten gunste van Altech en teen OKOSA en die Departement Kommunikasie in 'n uitgerekte saak oor die selfverskaffing van netwerkinfrastruktuur deur houers van sogenaamde VANS-lisensie wat vroeër deur OKOSA uitgereik is. Dít beteken dat dié - volgens berigte sowat 300 maatskappye - nie gedwing gaan word om die fasiliteite van Telkom, Neotel e.d.m. te gebruik om dienste te verskaf nie. Sover ek dit verstaan gee dit alle VANS-lisensiehouers die reg om, byvoorbeeld, 'n kabel tussen Pretoria en Johannesburg te lê.
Terloops, die onderbreking van vier maande in dié webjoernaal was te wyte aan 'n besonder druk navorsing- en kongresskedule en ek gaan dit van nou af weer meer dikwels opdateer.